היום הלאומי וחגיגות הענק לכבוד יום ההולדת של הבוס הגדול קרב ובא.
זהו היום בו אנו הפאשניסטיות יכולות להתפרע על גבול איבוד השליטה בכל הנוגע לקניות ומכירות. חלומה הרטוב של כל מכורת שופינג על גווניו לקחת חלק בשוק הפשפשים הגדול בעולם! רחובות על גבי רחובות של פישפושים ומציאות. הללויה.
לפני היום הגדול עלינו לבחור את האאוטפיט המנצח. בכל מה שנוגע לשילוב צבעים אין על מה לבזבז את הזמן. כבר הוחלט עבורינו מראש. היום תלבשי כתום. אז יקומו כמה ויאמרו, אבל כתום לא מתאים לצבע הפנים שלי! גם לזה יש פתרון, זה הזמן לבקר במיטת השיזוף הקרובה לביתכן. כמו שנאמר, בהולנד תתנהגי כהולנדית. לא מכירה באזור? מבט קליל בהולכות הרגל ברחוב שלך ותוכלי מיד למצוא אחת עם שיזוף עמוק איתה תוכלי להתייעץ איזהו המכון המומלץ ביותר באזור. (*במאמר מוסגר- השיזוף לא בריא לבריאות).
אז הגיע היום הגדול ואת עומדת בפתח הדלת, אל תשכחי!
בנות, למי שמורגלת (מטיולים במזרח, בתורכיה או בישראל) ולמי שלא, זה המקום והזמן (כמעט) היחידי בהולנד שניתן ואפילו רצוי להתמקח. זהו גם הזמן ללמד את דור ההמשך עסקים מה הם.
חסכנות זה שם המשחק? למה לשלם כמה יורואים כשאפשר גם בחינם? סוף היום יהיה הזמן שלכן, כל בעלי הבאסטות למיניהם נוטשים בדרך כלל את הסחורה מאחורה ומשאירים לנו ללקט את השאריות. במקרה כזה, הייתי ממליצה לגשת לאזור היותר יוקרתי של העיר לאסוף את השאריות של העשירים.
החלטת השנה שהגיע הזמן למכור? תיקחי בחשבון שהמוטו הוא להפטר מבגדים ישנים בכדי לפנות מקום בארון לבגדים חדשים ועל-כן הסכומים למכירה הם סמליים בלבד. כן, זה לא המקום לאקזיט ממרוץ העכברים.
הכנת את חבילת הבגדים, הצעצועים של הילדים, קנקן הלימודה והקאפקייקס (כי גם על הילדים חובת המכירה). לא לשכוח! לשים מחירים על הפריטים, תחשבו שלרב האנשים (לי) אין סבלנות (או רצון) לשאול על כל פיפס קטן כמה זה עולה.
שיהיה יום כתום לכולנו!
יש לך חברה או קרובת משפחה שמגיעה לאמסטרדם ומעוניינת להכיר חנויות אחרות בעיר?
עבורה הכנתי את המדריך לשופינג אחר באמסטרדם, להורדה כאן בחינם!
גרה פה ובא לך ייעוץ ארון לגלות את האוצרות החבויים בו, שופינג ביחד שכולל ייעוץ אישי, ערב נשים עם חברות, שובר מתנה לחברה או רעיון לחברות / בנות משפחה שמגיעות לביקור באמסטרדם ומעוניינות בחוויית שופינג אחרת, את מוזמנת לרחרח באתר שלי.